google/wiki40b huggingface dataset:
सौराष्ट्र क्रिकेट टीम

सौराष्ट्र गुजरात में तीन क्रिकेट टीमों में से एक है जो रणजी ट्राफी (बड़ौदा और गुजरात की अन्य हैं) में प्रतिस्पर्धा करता है।
भारतीय क्रिकेट टीम का वेस्टइंडीज दौरा

टेस्ट सीरीज

साल 1948 से अब तक 98 मैचों की 24 सीरीज हुई हैं। उसमें वेस्ट इंडीज ने 12 सीरीज जीते हैं। साल 2003 से अब तक वेस्ट इंडीज ने कोई सीरीज जीती नहीं।

वनडे सीरीज

साल 1979 से अब तक 130 मैचों की 55 (उसमें विश्व कप, ट्रॉफी, इतर) सीरीज हुई हैं। उसमें वेस्ट इंडीज ने 13 सीरीज और 3 आईसीसी टूर्नामेंट जीते हैं। साल 2006 से अब तक वेस्ट इंडीज ने कोई सीरीज जीती नहीं।

टी20ई सीरीज

साल 2009 से अब तक 14 मैचों की 11 (उसमें विश्व कप) सीरीज हुई हैं। उसमें वेस्ट इंडीज ने 2 सीरीज और 2 विश्व कप जीते हैं।
भीमस्वामी

भीमस्वामी संस्कृत कवि थे। छठी शताब्दी ई० के अंतिम चरण में इनकी स्थिति मानी जाती है। इनका 'रावणार्जुनीय काव्य' प्रसिद्ध है। २७ सर्गों वाले इस काव्य में कार्तवीर्य अर्जुन तथा रावण के युद्ध का वर्णन है। भट्टिकाव्य की तरह इस काव्य में भी काव्य के बहाने संस्कृत व्याकरण के नियमों के उदाहरण उपस्थित किए गए हैं जिससे काव्यपक्ष कमजोर हो गया है।
शिवाजी सावंत

एक मुर्धन्य साहित्यकार : महाराष्ट्र में जन्म एवम कई उच्च कोटि के ग्र्न्थो का स्र्जन : भारतीय ज्ञानपीठ परिषद द्वारा सम्मानित्
चिअंग मई प्रान्त

विवरण

भौगोलिक रूप से प्रान्त का अधिकतर भाग पहाड़ी है। लगभग १३% स्थानीय आबादी पहाड़ी जनजाति समुदायों से है। प्रान्त एक प्रमुख पर्यटक केन्द्र है।
नेपल्स की खाड़ी

नेपल्स की खाड़ी, इटली के दक्षिण पश्चिमी तट पर नेपल्स प्रांत के कम्पानिया क्षेत्र में स्थित एक 10 मील चौड़ी खाड़ी है। यह पश्चिम में भूमध्य सागर से मिलती है। इसके उत्तर में नेपल्स और पोज़्ज़ुओली शहर, पूर्व में वेसुवियस पर्वत और दक्षिण में सॉरेंटाइन प्रायद्वीप स्थित है। इस प्रायद्वीप का सबसे प्रमुख शहर सोरेंतो है। यह प्रायद्वीप नेपल्स की खाड़ी को सलेर्नो की खाड़ी से अलग करता है।
इस खाड़ी में काप्री, इस्किया और प्रोचिदा द्वीप स्थित हैं। यह इटली का एक प्रमुख पर्यटक स्थल है क्योंकि इसके निकट पॉम्पेइ और हर्कुलेनियम के रोमन भग्नावशेष स्थित है, यह नगर सन 79 ई. वेसुवियस ज्वालामुखी के उद्गार के परिणामस्वरूप नष्ट हो गये थे।
इस खाड़ी में 1960 में रोम में हुए ग्रीष्मकालीन ओलंपिक के दौरान नौकायन प्रतियोगितायें आयोजित की गयी थीं।
नागिन (धारावाहिक)

सारांश

यह कहानी एक इच्छाधारी नागिन शिवन्या की है, जो अपने माता-पिता की मौत का बदला लेना चाहती है। वह अंकुश के परिवार में एक काम करने वाली बाई के रूप में आती है। यामिनी अपने बेटे रितिक की शादी उसके 25 वर्ष की उम्र होने से पहले कर देना चाहती है। रितिक को शिवन्या से प्यार हो जाता है, लेकिन उसकी मंगनी तन्वी के साथ हो जाती है। तन्वी को रितिक का शिवन्या के प्रति प्यार का पता होता है, लेकिन वह रितिक को छोड़ना नहीं चाहती है। लेकिन शादी के दिन तन्वी किसी को नहीं मिलती है, इस कारण मजबूरी में रितिक की शादी शिवन्या से हो जाती है। रितिक उससे पहले ही प्यार करते रहता है, इस कारण उसे इस शादी से कोई भी परेशानी नहीं होती है। वहीं शिवन्या भी उससे केवल घर में अपनी जगह बनाने के लिए करती है, लेकिन बाद में उसे रितिक से प्यार हो जाता है।
इसके बाद पता चलता है कि रितिक के माता पिता ही शिवन्या के माता पिता को मारने वालों में से हैं। साथ में उनके कुछ दोस्त भी शामिल है। जिसे बाद में शिवन्या मार देती है। लेकिन तावीज के कारण वह बाकी बचे लोगों को नहीं मार पाती है। बाद में पता चलता है कि रितिक के माता पिता उसके माता पिता नहीं है। वह दोनों उसकी माँ के हत्यारे होते हैं और उसके पिता को मणि के लालच में कैद कर के रखते हैं। जब रितिक के पिता उन लोगों के कैद से भाग जाते हैं तो वह शिवन्या को मिलते हैं। इससे उसे पता चल जाता है कि यही रितिक के वास्तविक पिता हैं और उनके व रितिक के गर्दन के पीछे बना निशान मणि को छु सकने वालों के लिए हैं।

निर्माण

नागिन धारावाहिक को बालाजी प्रॉडक्शन के एकता कपूर ने बनाया है। एकता ने संतराम वर्मा, चाँदनी, और नीरज को निर्देशन के कार्य के लिए रखा जबकि तनुश्री गुप्ता को रचनात्मक निर्देशन से हटा दिया। इसकी कहानी आर॰ एम॰ जोशी, नेहा सिंह, शिवानी शाह और अंकुश नागपाल ने लिखा है। इसके संवाद को रेखा मोदी ने लिखा है।

रेटिंग

नागिन भारत के सबसे सफल धारावाहिको में से एक है। सप्ताह के अंत में प्रसारित होने के बावजूत इस धारावाहिक ने अन्य दैनिक धारावाहिको को पीछे छोड़ दिया और सफलता के नए कीर्तिमान स्थापित किये। नागिन का पहला सीजन अपने पूरे प्रसारण काल में पहले पायदान पर रहा। इस धारावाहिक के प्रसारण से कलर्स चैंनल को भी काफी फायदा हुआ परिणाम यह हुआ की कलर्स ने स्टार प्लस को कई हफ़्तों के लिए पछाड़ दिया। नागिन का दूसरा सीजन भी सफल रहा लेकिन पहले सीजन जितना नहीं। दुसरे सीजन के प्रसारण के पहले कई सप्ताह तक ये पहले पायदान पर ही रहा पर कुछ सप्ताह बाद कुमकुम भाग्य और ये रिश्ता क्या कहलाता है दोनों धारावाहिको ने इसे पछाड़ दिया। लेकिन अपने दूसरे सीजन के आखिर के कुछ हफ़्तों में यह धारावाहिक फिर से नंबर 1 पर रहा।
ऊसर

ऊसर या बंजर (barren land) वह भूमि है जिसमें लवणों की अधिकता हो, (विशेषत: सोडियम लवणों की अधिकता हो)। ऐसी भूमि में कुछ नहीं अथवा बहुत कम उत्पादन होता है।

ऊसर सुधार की विधि (तकनीकी)

ऊसर सुधार की विधि क्रमबद्ध चरणबद्ध तथा समयबद्ध प्रणाली है इस विधि से भूमि को पूर्ण रूप से ठीक किया जा सकता है।

सर्वेक्षण

- बेहतर जल प्रबन्ध एवं जल निकास की समुचित व्यवस्था हेतु सर्वेक्षण।

बोरिंग स्थल का चयन

1.स्थल ऊँचे स्थान पर चुना जाये। 
2. जिस सदस्थ के खेत में वोरिंग हो वह बकायादार न हो। 
3. एक बोरिंग की दूरी दूसरे से 200 मी0 से कम न हो।

मेड़बन्दी

-यह कार्य बरसात में या सितम्बर अक्टूबर में जब भूमि नम रहती है तो शुरू कर देनी चाहिए। 
-मेड़ के धरातल की चौड़ाई 90 सेमी ऊंचाई 30 सेमी तथा मेड़ की ऊपरी सतह की चौ0 30 सेमी होनी चाहिए। 
-मेड़बन्दी करते समय सिंचाई नाली और खेत जल निकास नाली का निर्माण दो खेतों की मेड़ों के बीच कर देना चाहिए।

जुताई

- भूमि की जुताई वर्षा में या वर्षा के बाद सितम्बर अक्टूबर या फरवरी में करके छोड़ दें जिससे लवण भूमि की सतह पर एकत्र न हो। 
-भूमि की जुताई 2-3 बार 14-20 सेमी गहरी की जाये खेत जुताई से पूर्व उसरीले पैच को 2 सेमी की सतह खुरपी से खुरचकर बाहर नाले में डाल दें।

समतलीकरण

-खेत को कम चौड़ी और लम्बी-2 क्यारियों में बाटकर क्यारियों का समतलीकरण करना चाहिए। 
-जल निकास नाली की तरफ बहुत हल्का सा ढ़ाल देना चाहिए ताकि खेत का फालतू पानी जल निकास नाली द्वारा बहाया जाये। 
-मिट्टी की जांच करा ले आवश्यक 50 प्रतिशत जिप्सम की मात्रा का पता चल पाता हैं।

सिंचाई नाली, जल निकास नाली तथा स्माल स्ट्रक्चर का निर्माण

-खेत की ढाल तथा नलकूप के स्थान को ध्यान में रखते हुए सिंचाई तथा खेत नाली का निर्माण करना चाहिए। 
-सिंचाई नाली भूमि की सतह से ऊपर बनाई जाये, जो आधार पर 30 सेमी गहरी तथा शीर्ष पर 120 सेमी हो। 
-खेत नाली भूमि की सतह से 30 बनाई जाये, जो आधार पर 30 सेमी गहरी तथा शीर्ष पर 75-90 सेंमी हो।

लिंक ड्रेन

यह 50 सेमी गहरी आधार पर 45 सेमी और शीर्ष पर 145 सेमी और साइड स्लोप 1:1 का होना चाहिए

अन्य मृदा सुधारक रसायन

(अ) अकार्बनिक:
जिप्सम, पायराइट, फास्फोजिप्सम, गन्धक का अम्ल
(ब) कार्बनिक पदार्थ:
प्रेसमड, ऊसर तोड़ खाद, शीरा, धान का पुआव धान की भूसी, बालू जलकुम्भी, कच्चा गोबर और पुआंल गोबर और कम्पोस्ट की खाद, वर्गी कम्पोस्ट, सत्यानाशी खरपतवारी, आदि। 
(स) अन्य पदार्थ:
जैविक सुधार (फसल और वृक्षों द्वारा) ढैचा, धान, चुकन्दर, पालक, गन्ना, देशी, बबूल आदि।
संयुक्त प्रान्त आगरा व अवध

इतिहास

हिन्दुस्तान में 18वीं सदी तक, एक समय का वृहद मुगल साम्राज्य आन्तरिक क्लेशों के कारण ध्वस्त हो रहा था। अन्य कारण थे दक्कन से मराठों, बंगाल से अंग्रेज़ों और अफ़्गानिस्तान से अफ़गानों का विस्तार। उस सदी के मध्य तक, वर्तमान उत्तर प्रदेश बहुत से राज्यों में विभक्त कर दिया गया, मसलन मध्य और पूर्व में अवध, जिस पर किसी नवाब का शासन था और जिसकी मुगल साम्राज्य के प्रति निष्ठा थी अत: वह स्वतन्त्र था; पूर्व में रुहेलखण्ड जिस पर अफ़गानों का शासन था; मराठा, जिनका दक्षिण में बुन्देलखण्ड पर नियन्त्रण था और मुगल साम्राज्य जिनका समस्त दोआब (गंगा और यमुना नदियों के मध्य की भू-पट्टी) और दिल्ली पर नियन्त्रण था।
22 मार्च 1902 को आगरा व अवध नाम की दो प्रेसीडेंसी को मिलाकर बनाये गये संयुक्त प्रान्त आगरा व अवध के पहले उप राज्यपाल (लेफ्टीनेण्ट गवर्नर) थे सर जेम्स जॉन डिग्गस ला टशे (अंग्रेजी:Sir James John Digges La Touche)। 3 जनवरी 1921 से यह राज्य पूर्णत: ब्रिटिश भारत का अंग बन गया और सर स्पेंसर हरकोर्ट बटलर (अंग्रेजी:Sir Spencer Harcourt Butler) इसके पहले राज्यपाल (गवर्नर) नियुक्त किये गये। 1 अप्रैल 1937 से इसे संयुक्त प्रान्त या यू॰पी॰ कहा जाने लगा। 1 अप्रैल 1946 को इसे स्वायत्तशासी प्रान्त घोषित किया गया और गोविन्द बल्लभ पन्त इसके पहले मुख्य मन्त्री बने। अंग्रेजों द्वारा भारतीय राष्ट्रीय कांग्रेस को सत्ता हन्तान्तरण हेतु अस्थायी रूप से बनायी गयी अन्तरिम सरकार की व्यवस्था के तहत ऐसा किया गया था। 15 अगस्त 1947 तक पण्डित गोविन्द बल्लभ पन्त ब्रिटिश सरकार द्वारा घोषित स्वायत्तशासी प्रान्त यू॰पी॰ के मुख्य मन्त्री रहे। इसके अन्तिम गवर्नर थे सर फ्रांसिस वर्नर विली (अंग्रेजी: Sir Francis Verner Wylie)। 15 अगस्त 1947 को इसे स्वतन्त्र भारत का हिस्सा बना दिया गया। 
जिसे आजकल उत्तर प्रदेश या अंग्रेजी में यू॰पी॰ कहते हैं उसमें ब्रिटिश काल के दौरान रामपुर व टिहरी गढ़वाल जैसी स्वतन्त्र रियासतें शामिल थीं। 25 जनवरी 1950 को भारतीय संविधान की घोषणा से एक दिन पूर्व सरदार बल्लभ भाई पटेल के प्रयास से इसे उत्तर प्रदेश नाम दिया गया।
हिन्दू गणित का इतिहास

हिन्दू गणित का इतिहास : एक स्रोत ग्रन्थ (History of Hindu Mathematics: A Source Book|History of Hindu Mathematics ; १९३८) विभूतिभूषण दत्त तथा अवधेश नारायण सिंह द्वारा रचित भारतीय गणित के इतिहास की पुस्तक है। यह १९३० के दशक में दो भागों में प्रकाशित हुई थी।
शब्दलोक प्रकाशन

शब्दलोक प्रकाशन हिन्दी की पुस्तकों की एक प्रकाशन कंपनी है। यह वाराणसी में स्थित है।
साहिबाँ

संक्षेप

साहिबाँ (माधुरी दीक्षित) प्राचीन भारत के एक छोटे से गाँव में अपनी मां, पिता, बालाक्रम और मानसिक रूप से अस्वस्थ भाई खेरू के साथ गरीब जीवन व्यतीत करती है। बालाक्रम गुड़िया बेचकर जीविका कमाता है। साहिबाँ बेघर मजदूर, गोपी (ऋषि कपूर) से प्यार करती है, जो मंदिरों के पास रहता है और ग्रामीण जो कुछ भी देते हैं वह खाता है। खरगोश का पीछा करते हुए एक दिन, साहिबाँ निर्दयी हत्यारे और शराबी कुँवर विजय पाल सिंह (संजय दत्त) के महल में पहुँच जाती है। उसके आसमी उसका अपहरण कर लेते हैं और उसे विजय की दया पर छोड़ दिया जाता है। लेकिन साहिबाँ भागने में सफल होती है। हालाँकि, विजय उसे अपने दिमाग से बाहर निकालने में असमर्थ है और दीवान दुर्गा सिंह से उसे कहीं से भी ढूंढने को कहता है। दीवान उसे मेला के दौरान ढूंढने में सफल होता है। वह अविश्वासी और मुदित बालाक्रम और उसकी पत्नी को कई लोगों, मिठाई, गहने और कपड़ों के साथ विवाह का प्रस्ताव देता है। जब साहिबाँ विजय से शादी करने से इनकार करती है तो वे नाराज होते हैं। वह उनसे उसकी शादी गोपी से करने के लिए कहती है। जब गोपी प्रस्ताव करता है, तो उसे अपमानित किया जाता है, पीटा जाता है और जाने के लिए कहा जाता है। दीवान विजय के पास लौट आता है, जो गोपी को मारने का फैसला करता है। वो उसे ढूंढता है, उसे पीटता है, और उसे नदी में फेंक देता है। जब साहिबाँ बताती है कि विजय ने उससे जबरदस्ती करने का प्रयास किया था, तो बालाक्रम ने विजय से शादी करने की अनुमति देने से इनकार कर दिया। बालाक्रम और साहिबाँ दोनों गोपी को खोजने और ढूंढने का फैसला करते हैं। सवाल यह है कि वे समय पर गोपी का पता लगा पाएंगे?
माध्यिका (सड़क)

विभाजित राजमार्गों / महामार्गों या सड़कों, पर माध्यिका वह क्षेत्र होता है जो यातायात की विपरीत लेनों (वीथियों) को अलग करता है। सामान्य शब्दों में माध्यिका किसी सड़क को बीच से, दो भागों में विभाजित करती है और इस दोनों भागों में यातायात की दिशा एक दूसरे से विपरीत होती है। इस क्षेत्र को यदि पक्का ना बनाया जाये तो यह अक्सर एक हरित पट्टी के रूप में विकसित किया जाता है और इसमें विभिन्न झाड़ियां और पेड़ लगाये जाते हैं।
जहाँ यातायात अधिक हो या सुरक्षा एक अहम मुद्दा हो, वहाँ माध्यिका में अक्सर एक जर्सी अवरोध भी उपस्थित होता है।
ओष्ठ

रचना

ओष्ठ दो भागों में विभाजित होता है-ऊपरी होंठ और निचला ओष्ठ। विज्ञान की भाषा में इनको क्रमशः लेबिअम सुपीरिअस ऑरिस तथा लेबिअम इन्फ़ीरिअस ऑरिस भी कहा जाता है। जिस हिस्से में होंठ त्वचा के साथ मिलते हैं उस हिस्से को वर्मिलियन बॉर्डर कहते है। उसी प्रकार होंठों की लाल खाल को वर्मिलियन ज़ोन कहलाता है। यही वर्मिलियन ज़ोन मुँह के अन्दर की श्लेष्मी झिल्ली और शरीर के ऊपर की त्वचा के बीच का परिवर्तन क्षेत्र है। होंठों में न तो बाल होते हैं और न ही पसीने की ग्रन्थियाँ। इसलिए उन्हें पसीने तथा शारीरिक तैल की सुरक्षा नहीं मिल पाती जिससे वह अपनी ऊपरी सतह को चिकना रख सकें, तापमान नियंत्रित कर सकें तथा रोगाणुओं से बच सकें। इसी कारणवश होंठ जल्दी सूख जाते हैं और कट-फट जाते हैं।

ज्योतिष शास्त्र में

हमारे ज्योतिष शास्त्र भी होंठ को अहमियत दी गई है। ज्योतिषी व्यक्ति के होंठों को देखकर उसके व्यक्तित्व के बारे में जान लेते हैं।
डॉ० नरेश पाल मीना

प्रारम्भिक जीवन

डॉ० नरेश पाल मीना का जन्म जन्म: १८ नोवेम्बर १९८२ को राजस्थान के गांव पहाड़ी, तहसील टोडाभीम, करौली जिले में एक आदिवासी समुदाय के मीना परिवार में हुआ। डॉ० नरेश पाल मीना की प्रारंभिक शिक्षा करौली जिले की टोडाभीम तहसील के एक स्थानीय विधालय राजकीय उच्च माध्यमिक विद्यालय, पहाड़ी में हुई। तथा 9वी कक्षा से 12वी तक पढाई ईस्टर्न रेलवे इंटर कॉलेज, मुगलसराय, उत्तर प्रदेश से हुई और इसके बाद वो प्रसिद्ध महात्मा ज्योतिबा फुले रोहिलखंड विश्वविद्यालय उत्तरप्रदेश में पढ़ने चले गये सन 2000 में  व्यवसायिक प्रबंधन में स्नातक बी. बी. ए. की उपाधि प्राप्त की। इसके बाद सन 2003 में उदयपुर के प्रसिद्ध मोहनलाल सूखाड़िया विश्वविद्यालय  एम. बी. ए. की उपाधि प्राप्त की। सन 2014 में मीना जी ने डॉ० भीमराव अम्बेडकर विश्वविधालय से डॉक्टरेट की उपाधि हासिल की तथा इग्नू विश्वविद्यालय से 2016 मे पत्रकारिता एवं मीडिया के क्षेत्र में पीजीजेएमसी कि उपाधि प्राप्त की है तथा भारत सरकार के विभिन्न संस्थाओं में काफी विषयों में प्रशिक्षण प्राप्त किया है।

शुरूआती कैरियर

स्नातक स्तर तक की पढ़ाई कर चुकने के बाद नरेश पाल जी ने भारत सरकार के विज्ञान और प्रौद्योगिकी विभाग में काम किया। सन 2005 से सन 2007 तक इस विभाग में काम करने के बाद सन 2007 से 2013 तक ग्रामीण विकास मंत्रालय में काम की शुरुआत की। और सन 2013 से 2017 तक भारत सरकार के मानव संसाधन विकास मंत्रालय के विश्वविधालय अनुदान आयोग में भारत के विभन्न राज्यों में निदेशक और डी॰डी॰ओ॰ और अन्य पदों पर कार्यरत रहें।
बिमल मित्र

विमल मित्र (18 दिसंबर 1912 - 1991) ख्यात बांग्ला लेखक व उपन्यासकार थे।
विमल ने सन्‌ 1938 में कलकत्ता विश्वविद्यालय से बांग्ला साहित्य में एम.ए. की उपाधि ली और रेलवे में विभिन्न पदों पर नौकरी की। जून 1956 में डिप्टी चीफ कंट्रोलर के पद से इस्तीफा दे दिया और स्वतंत्र लेखन करने लगे। उन्होंने भारतीय साहित्य को लगभग साढ़े तीन दशकों तक लिखते हुए 60 से अधिक उपन्यास और कहानी संग्रह दिए हैं। उनकी सर्वाधिक चर्चित कृतियों में साहिब बीवी और गुलाम शामिल है, जिस पर एक लोकप्रिय फिल्म का भी निर्माण हुआ। मुजरिम हाजिर नाम उनकी एक अन्य कृति पर एक लोकप्रिय टीवी धारावाहिक का भी निर्माण हुआ।
हिन्दी पाठकों को उनकी जो रचनाएं अनुवादित होकर पढ़ने को मिली, उनमें 'साहब बीवी और गुलाम', 'खरीदी कौड़ियों के मोल' (दो-खंड), 'इकाई, दहाई, सैकड़ा', 'बेगम मेरी विश्वास' (दो खंड), 'दायरे के बाहर', 'मैं', 'राजा बादल', 'चरित्र', 'गवाह नंबर 3', 'वे दोनों', 'काजल', 'कन्यापक्ष', 'रोकड़ जो नहीं मिली,' 'चलो कलकत्ता,' 'हासिल रहा तीन', 'तपस्या', 'राग भैरवी', 'सुबह का भूला' जैसी कृतियां उल्लेखनीय हैं।
रवि राय

रवि राय भारतीय लोकसभा के अध्यक्ष थे।
मोरेन सौल्निएर एल

मोरेन सौल्निएर एल एक फ्रेंच छत्र पंख, एक या दो सीट वाला प्रथम विश्व युद्ध का लड़ाकू विमान था। जब इनमे एकल मशीन गन लगाईं गयी जो की प्रोपेल्लर के चाप के माध्यम से गोलिया दागती थी, एल प्रकार के विमान कुछ पहले सफल लड़ाकू विमानों में शामिल हो गए। अपनी इस प्रभाव के वजह से इसने लड़ाकू विमानों के विकास में हथियारों की दौड़ शुरू कर दी और इस प्रकार एल तेजी से अप्रचलित भी हो गया क्यों की इससे उन्नत विमान पहले से भी तेजी से आने लगे.
इसे सबसे पहले सन १९१४ में बनाया गया व इसके उत्पादन बंद होने तक ऐसे ६०० विमान बनाए जा चुके थे। इसे कई देशो ने काम में लिया पर मुख्य तोर पे शाही फ़्लाइंग कोर, शाही नौसेना की वायु सेना व फ्रांस की वायु सेना ने काम में लिया।.
सप्तचोटी

पर्वतारोहण में सप्तचोटी या सप्त शिखर (Seven Summits) पृथ्वी के सातों महाद्वीपों में प्रत्येक में स्थित सबसे ऊँचे शिखर के समूह को कहते हैं। इन सातों शिखरों पर सफलतापूर्वक चढ़ना पर्वतारोहण की एक महान चुनौती मानी जाती है और यह ध्येय सबसे पहले अप्रैल १९८५ में अमेरिकी पर्वतारोही रिचर्ड बैस ने प्राप्त करा।
लखनादौन

परिचय

मध्यप्रदेश के सतपुडा पठार में सिवनी जिला के उत्तर में स्थित लखनादौन पठार एक आदिवासी बाहुल्य क्षेत्र लखनादौन,घंसोर,धनौरा एवंछपारा विकासखण्ड के क्षेत्र सम्मिलित हैँ। यहा का अधिकांश भाग सघन वन क्षेत्र में प्राकृतिक सौँदर्य के साथ फैला हुआ हैँ।

नामकरण

लखनादौन बहुत प्राचीन ऐतिहासिक स्थल हैँ, कहा जाता है कि लखनादौन को राजा " लखनकुवंर" ने बसाया था। इस आधार पर इस नगर को लखनादौन के नाम से जाना जाता हैँ।यहा पुराने मंदिरो और इमारतो के अवशेष मिलते है। लखनादौन से लगभग 2 किलोमीटर की दूरी पर सोनटोँरिया नाम की टेकरी हैँ,उसके आस-पास सुलेमानी गुरिया नाम के पत्थर अधिक मात्रा में पाये गये हैँ। लखनादौन के शिलालेख नागपुर संग्रहालय में रखे गये हैँ,इनमे विक्रम दुबे का नाम लिखा हैँ।वहीं दूसरी ओर 20km की दूरी पर बसा, हिन्दू गाँव 'बाम्हनवाड़ा'की धरती से,उपजा 'अनाज'देश के कोने-कोने तक पहुंचता है! जहाँ पर प्रमुख रूप से मक्का,मूंगफली का 'उत्पादन' अपार होता है!तो वहाँ के 'व्यापारियों'का भी,देश की 'अर्थव्यवस्था'में महत्वपूर्ण योगदान रहा है!साहू,कुरैशी,सोनी, चंद्रवंशी जैसी समाज का'उत्पादन व व्यापार'
के क्षेत्र में हमेशा महत्वपूर्ण योगदान रहा है!
वहाँ के 'किसानों व व्यापारियों'का राजा 'लखन कुँवर'से गहरा नाता था, जिनके नाम पर 'लखनादौन' का नामकरण किया गया था!
फोरेंसिक बायोमैकेनिक्स

फोरेंसिक बायोमैकेनिक्स विज्ञान एक शाखा है जो मानव शरीर की संरचनात्मक क्षेत्रों के विघटन के लिए यांत्रिक बलों संबंधित है।फोरेंसिक बायोमैकेनिक्स जानकारी के मूल्यवान स्रोत देता है जो इस्तेमाल होता है, पेशेवर चोटों की प्रकृति का निर्धारण देता है, दुर्घटनाओं के निहितार्थ को समझने मे मदद करता है जो सिविल और आपराधिक जांच मे काम आता है।

इतिहास

सन २००५- २०१५ मे, न्यूयॉर्क शहर के न्यायालयों नवाचार और बायोमैकेनिकल विशेषज्ञों के व्यापक उपयोग के गवाह बने। न्यूयॉर्क शहर, प्रमुख परीक्षण वकीलों की अदालतों में बायोमैकेनिकल विशेषज्ञों की नवीनता हुए।
ऑस्ट्रेलिया ए क्रिकेट टीम और दक्षिण अफ्रीका ए क्रिकेट टीम का भारत दौरा 2018

ऑस्ट्रेलिया ए क्रिकेट टीम और दक्षिण अफ्रीका ए क्रिकेट टीम अगस्त 2018 में भारत में एक लिस्ट-ए चतुर्भुज श्रृंखला खेलना है। चतुर्भुज श्रृंखला के बाद ऑस्ट्रेलिया ए क्रिकेट टीम विशाखापत्तनम में भारत ए के खिलाफ 2 प्रथम श्रेणी के मैचों का खेल करेगी।चतुर्भुज श्रृंखला से पहले दक्षिण अफ्रीका ए क्रिकेट टीम भारत ए के खिलाफ 3 प्रथम श्रेणी के मैचों का खेल करेगी।
ग़ौस अली शाह

वे पाकिस्तान के प्रान्त, सिंध के पूर्व मुख्यमंत्री थे।
पैरामाउंट नेटवर्क

वेबसाइट

15 अक्टूबर 2005 को वायकॉम ने आईफिल्म का अधिग्रहण कर लिया, जो 1997 में शुरू हुआ था। इसके वेबसाइट को $4.9 करोड़ डॉलर में खरीदने के बाद इसे स्पाइक.कॉम के रूप में शुरू किया, जिसमें लोग अपने बनाए वीडियो अपलोड कर सकें, जिसे बाद में बंद कर दिया गया और वापस स्पाइक.कॉम के सामान्य नेटवर्क साइट के रूप में ध्यान केन्द्रित किया गया। इस समय आईफिल्म.कॉम खोलने पर वो स्क्रीन जंकीस के वेबसाइट में चले जाता है।
2005 में ही यूट्यूब की भी शुरुआत हुई थी, और उस पर बाद में वायकॉम की ओर से $1 बिलियन डॉलर मुकदमा दायर हुआ था। ये मामला 2014 में सुलझा था। उस समय जब ये लोगों के बनाए वीडियो का होस्ट करते थे, तब स्पाइक.कॉम के प्रबन्धक केवल उनके मानक के अनुसार पाये जाने वाले वीडियो को ही दिखने की अनुमति देते थे। 18 जनवरी 2018 को स्पाइक.कॉम बंद हो गया और उस पते को खोलने से वो पैरामाउंट नेटवर्क के वेबसाइट में जाने लगा।
अम्बिग्राम

अम्बिग्राम ऐसे शब्द, कला के रूप या अन्य प्रतीकात्मक प्रतिनिधित्व को कहते हैं, जिसके तत्वों का अर्थ बरकरार रहता हैं जब उसको देखा या उसकी व्याख्या एक अलग दिशा, परिप्रेक्ष्य, या अभिविन्यास से की जाए। अम्बिग्राम का अर्थ वही रह सकता हैं या बदल सकता जब उसको अलग अलग दृष्टिकोण से देखा या उसकी व्याख्या की जाए।
स्पेस वेक्टर मॉडुलन

स्पेस वेक्टर मॉडुलन (Space vector modulation (SVM)), पल्स विद मॉडुलेशन करने का एल्गोरिद्म है। इसका उपयोग प्रत्यावर्ती धारा (AC) बनाने में होता है जो मुख्यतः तीन फेजी मोटरों को परिवर्ती चाल से घुमाने के काम आता है। स्पेस वेक्टर मॉडुलन कई प्रकार से किया जा सकता है और इन विभिन्न प्रकार के स्पेस वेक्टर मॉडुलन के अलग-अलग गुणधर्म हैं (जैसे कितनी गणना करनी पड़ती है, कुल हार्मोनिक डिस्टॉर्शन कितना है, आदि)।
काप्लान चिकित्सा केन्द्र

काप्लान चिकित्सा केन्द्र (מרכז רפואי קפלן‎) इज़राइल के रीहोवोट में स्थित एक अस्पताल है जो इस नगर के दक्षिंण में बिलू संगम पर स्थित है। वर्ष 2001 में इस अस्पताल में 625 बिस्तर थे और मई 2007 में यह इज़राइल का दसवा सबसे बड़ा अस्पताल था। यह अस्पताल रीहोवोट और अश्दौद के मध्य समूचे शैफ़ेला क्षेत्र में सेवाएँ प्रदान करता है, और बार्ज़िलाइ अस्पताल के साथ मिलकर अश्क्लोन में सेवा प्रदान करता है। इसकी स्थापना 1953 में हुई थी और एलीएजेर काप्लान के नाम पर इसका नाम पड़ा जो इज़राइल के प्रथम वित्तमन्त्री थे।
सुषमा पत्रिका

सुषमा महिलाओं पर केन्द्रित हिन्दी की एक सामाजिक पत्रिका है।
कमलकान्त बुधकर

19 जनवरी 1950 को हरिद्वार में जन्‍मे मराठी भाषी डॉ॰ कमलकांत बुधकर शिक्षक के रूप में 1972 से ही विभिन्न स्नातक महाविद्यालयों में हिन्दी प्राध्यापक और 1990 से गुरुकुल काँगड़ी वि.वि. में हिन्दी पत्रकारिता के प्राध्यापक के रूप में कार्यरत रह चुके हैं। पत्रकार के रूप में पिछले 28 वर्षों से विभिन्न पत्र-पत्रिकाओं में उनकी रचनाएं प्रकाशित होती रही हैं।

सम्मान

अ.भा. तरुण संघ देहरादून द्वारा ` तरुणश्री´ की उपाधि से सम्मानित। सहारनपुर की ` प्रतिबिम्ब´, हरिद्वार की `जैन मिलन´ और गंगोह, हरिद्वार आदि की संस्थाओं द्वारा सम्मानित। प्रभु प्रेमी संघ अम्बाला द्वारा 1995 का ज्ञानभारती सम्मान। सुधांशु जी की संस्था द्वारा `सद्ज्ञान सम्मान´ तथा 2007 में अयोध्‍या में श्री रामकिंकर सम्‍मान।
आदित्यवर्धन

आदित्यवर्धन  थानेश्वर के पुष्यभूति वंश का राजा एंव कंठ (थानेश्वर) के राजवंश के प्रतिष्ठाता नरवर्धन का पौत्र था। आदित्यवर्धन ने मगधराज दामोदर गुप्त की पुत्री महासेना गुप्ता से विवाह किया जिससे वर्धनों की मर्यादा बढ़ी। आदित्यवर्धन के संबंध में इससे अधिक कुछ पता नहीं। उसके बाद उसका पुत्र प्रभाकरवर्धन थानेश्वर का राजा हुआ। विद्वानों का अनुमान है कि आदित्यवर्धन ने छठी शताब्दी के अंत में राज किया था.
राष्ट्रों की छाप

राष्ट्रों की छाप के संख्यात्मक मूल्यांकन (Nation branding) का उद्देश्य देशों की प्रतिष्ठा को मापना, स्थापित करना एवं उसका प्रबन्धन करना है। "डिप्लोमैसी इन ग्लोबलाइजिंग वर्ल्ड : थिअरीज ऐन्द प्रैक्टिसेस" के लेखकों ने 'राष्ट्र की बराण्डिंग' को निम्नलिखित प्रकार से पारिभाषित किया है-  “नैगम विपणन (कॉरपोरेट मार्केटिंग) की संकल्पनाओं (कॉन्सेप्ट्स) एवं तकनीकों का उपयोग करते हुए, अन्तरराष्ट्रीय स्तर पर,  किसी देश की प्रतिष्ठा की वृद्धि करना, राष्ट्र की ब्रान्डिंग' कहलाती है। 
राष्ट्र छाप के मामले में, अक्टूबर २०१९ में, भारत का स्थान सातवाँ था।
होआंग फुक पगोडा

होआंग फुक पगोडा (अंग्रेज़ी: Hoằng Phúc Pagoda, वियतनामी: Chùa Hoằng Phúc, अर्थ: महान आशीर्वाद) वियतनाम के उत्तर-मध्य तट क्षेत्र के क्वांग बिन्ह (Quảng Bình) प्रान्त के लय थ्वई (Lệ Thủy) ज़िले के म्य थ्वई (Mỹ Thủy) नगरक्षेत्र के थ्वान त्राच (Thuan Trach) गाँव में स्थित एक पगोडा है। यह लगभग ७०० वर्ष पुराना है और वियतनाम के सबसे प्राचीन पगोडाओं में से एक माना जाता है।
ए. एस प्रताप

ए. एस प्रताप भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के राजमपेट चुनाव क्षेत्र से १५ वीं लोकसभा के लिए सदस्य निर्वाचित हुए हैं।
स्वोट विश्लेषण

मिलान एंव परिवर्तित करना

स्वोट (SWOT) को उपयोग करने का एक और तरीका है मिलान एंव परिवर्तित .
मिलान शक्तियों को अवसरों से मिलान करवाने के द्वारा प्रतिस्पमाल किया जाता है।
परिवर्तित करना मतलब कमियों या खतरों को शक्तियों या अवसरों में बदलने के लिए रूपांतरण रणनीतियों का प्रयोग करना।
रूपांतरण रणनीति का एक उदाहरण है नए बाजारों की खोज करना।
यदि खतरों या कमजोरियों को परिवर्तित नहीं किया जा सकता तो एक कंपनी को उन्हें कम करने या टालने की कोशिश करनी चाहिए।

स्वोट (SWOT) के प्रयोग पर साक्ष्य

स्वोट (SWOT) विश्लेषण मूल्यांकन में सुविचारित रणनीतियों को सीमित कर सकता है। जे. स्कॉट आर्मस्ट्रांग टिप्पणी करते हैं कि "लोग जो स्वोट (SWOT) प्रयोग करते हैं, यह अनुमान लगा सकते हैं कि उन्होंने योजना बनाने का काम पर्याप्त मात्रा में किया है और कंपनी के उद्देश्यों को परिभाषित करने या वैकल्पिक रणनीतियों के लिए ROI धूर्त करने जैसी सचेत चीज़ों को अनदेखा कर देते हैं।" मेनन एट अल (1999) और हिल एंव वेस्त्ब्रुक (1997) से विष्कर्ष परिणामों ने दिखलाया है कि स्वोट (SWOT) से कार्य-संपादन को नुकसान हो सकता है। स्वोट (SWOT) के एक विकल्प के रूप में, आर्मस्ट्रांग एक 5-कदम दृष्टिकोण विकल्प का वर्णन करता है जो बेहतर संगठित कार्य-संपादन की ओर ले जाता है।
यह आलोचनाएं स्वोट (SWOT) विश्लेषण के एक पुराने संस्करण को संबोधित की गई हैं जो ऊपर "स्वोट (SWOT) विश्लेषण के सामरिक और मौलिक प्रयोग" शीर्षक के अंतर्गत वर्णित स्वोट (SWOT) विश्लेषण के आगे हैं। इस पुराने संस्करण की आवश्यकता नहीं थी कि स्वोट (SWOT) एक सहमत हुए उद्देश्य से प्राप्त हों. स्वोट (SWOT) विश्लेषण के उदाहरण जो एक उद्देश्य का वर्णन नहीं करते नीचे "मानव संसाधन" और "विपणन" के तहत प्रदान किये गए हैं।

स्वोट (SWOT) विश्लेषण का प्रयोग

स्वोट (SWOT) विश्लेषण की उपयोगिता लाभ-खदेड़ते संगठनों तक ही सीमित नहीं हैं। स्वोट (SWOT) विश्लेषण किसी भी फैसला-निर्माण करने वाली स्थिति में इस्तेमाल किया जा सकता है, जब एक वांछित अंत-अवस्था (उद्देश्य) परिभाषित होती है। उदाहरणों में शामिल हैं: गैर लाभ संगठन, सरकारी इकाइयां और व्यक्ति. स्वोट (SWOT) विश्लेषण पूर्व-संकट योजना और निवारक संकट प्रबंधन में भी इस्तेमाल किया जा सकता है। स्वोट (SWOT) विश्लेषण व्यवहार्यता अध्ययन के दौरान एक सिफारिश बनाने में भी इस्तेमाल किया जा सकता है।

स्वोट (SWOT) - भूदृश्य विश्लेषण

ब्रिडन किट्स, लीफ एड्विन्सन और तोर्ड बेडिंग (2000) के विष्कर्ष परिणाम के अनुसार स्वोट (SWOT)-भूदृश्य तुलनीय वस्तुओं के गतिशील प्रदर्शन को देखने और अनुमान लगाने के द्वारा विभिन्न प्रबंधकीय स्थितियों को पकड़ते हैं।
संबंधी प्रदर्शन में परिवर्तन की लगातार पहचान की जाती है। परियोजनाएं (या माप की अन्य इकाइयां) जो संभावित जोखिम या अवसर वस्तुएं हो सकती हैं उन पर प्रकाश डाला है।
स्वोट (SWOT)-भूदृश्य उन अंतर्निहित शक्ति/कमजोरी कारकों को भी सांकेतिक करता है जिन्हें उपयोग किए गए मूल्य के संदर्भ में यां तो सबसे ज्यादा प्रभाव हुआ है यां होने की संभावना है (जैसे, पूंजी मूल्य उतार चढ़ाव).